Reidar Johan Berle
Store norske leksikon,Kunst og estetikk,Bokkunst og skrift,Bokkunst
Reidar Johan Berle var en norsk bokkunstner og maler. Han illustrerte en lang rekke bøker, blant annet Petter Dass: Herrens Bøn (1956) i en forenklet naivistisk stil, samt mange barnebøker.
Berle fikk Bokkunstprisen i 1957 og mottok flere ganger Kirke- og undervisningsdepartementets bildebokpris på 1970-tallet. Av grafiske arbeider må særlig nevnes fargelitografiene til Draumkvedet (1966).Berle har også hatt monumentale dekorasjonsoppgaver, blant annet steinmosaikk i Bergens Tidendes bygg (1965) og betongrelieff i Evanger kraftstasjon (1969). Les mer i Store norske leksikon Bokkunstprisen Reidar Johan Berle i Norsk biografisk leksikon Reidar Johan Berle i Norsk kunstnerleksikon Eksterne lenker Bokillustrasjon.no: Reidar Johan Berle